Bjarne Olaf Weider

Bjarne Olaf Weider (født 1948) er en norsk luthersk prest som fra 1999 til 2018 var prost i Øvre Romerike prosti. Hans far var også prest, senere biskop Bjarne Odd Weider, så Bjarne Olaf bodde både i Hurdal og i Oslo før han selv begynte å studere teologi. Han ble cand.theol. på Menighetsfakultetet i 1973 og tok praktikum samme sted året etter. Deretter kom han til Bodø som bataljonsprest i Bodin leir før han var kapellan ved Bodø domkirke fra 1975 til 1977. Fra 1977 var han ti år sokneprest i Sørfold, men fra 1987 har han vært prest i Ullensaker og Hovin før han overtok prostestillingen på Jessheim. 

Bjarne Olaf Weider har flere ganger vært nominert til biskop uten å bli utnevnt. I 2008 var han nominert til biskop i Møre bispedømme og han var også nominert til biskop i Sør-Hålogaland, et embete hans far hadde fra 1969 til 1982.
 Referanser 

Kategori:Norske lutherske prester
Kategori:Personer fra Ullensaker kommune
Kategori:Fødsler i 1948